convocation
Store norske leksikon,Religion og filosofi,Religioner og livssyn,Kristendom,Kristne trossamfunn
Convocation er den engelske kirkes to synoder, det vil si kirkemøter, i erkestiftene Canterbury og York. De kommer sammen 2–3 ganger årlig og arbeider spesielt med kirkerettslige spørsmål.
De to convocations kan spores tilbake til 600-tallet. Siden 1500-tallet består begge av et overhus med erkebiskop og biskoper samt et underhus for geistlige lenger nede på rangstigen. Etter at det i 1969 ble etablert en ny generalsynode som etter dette er den engelske kirkes sentrale lovgivende forsamling, har de to convocations mest en formell funksjon. Les mer i Store norske leksikon den anglikanske kirke synode kristendom